Document ID: /roh_data/filtered/fineweb-2-filterrobots_roh.jsonl.gz/1039

Tenor stimaziuns da l’ONU è radund in mez milliun persunas bloccadas en citads e vitgs, e quai da differentas partidas da conflict. La pausa da cumbat porschia la pli gronda schanza a la populaziun siriana dapi tschintg onns.
Transports d'agid n'èn betg avunda
Il provediment cun rauba d’agid na vegnia dentant betg ad esser avunda per meglierar la situaziun. Per quai saja in process politic necessari, cun il qual la guerra civila possia vegnir terminada.
Ils transports d’agid duajan tenor in coordinatur da l’ONU cumenzar glindesdi a Moadamija e silsuenter er cuntanscher citads sco Sabdani, Kufreija, Fua e Madaja.
RR novitads 06:00